Tabariškės

Tabariškės – kaimas Šalčininkų rajono savivaldybės šiaurės rytuose, 8 km į rytus nuo Turgelių, prie pat sienos su Baltarusija. Pro kaimą teka Merkys – šioje vietoje dar tik nedidelis upelis. Nutiestas Tabariškių tiltas. Seniūnaitijos centras. Stovi medinė Tabariškių Šv. arkangelo Mykolo bažnyčia (pastatyta 1770 m.; XVIII a. varpinė su vartais) ir buvęs senosios regulos karmelitų vienuolynas, kapinėse renovuota Tabariškių koplyčia (pastatyta 1794 m.), veikia Tabariškių mokykla-daugiafunkcis centras ir Turgelių „Aistuvos“ gimnazijos ikimokyklinio ugdymo skyrius, biblioteka. Išlikęs buvęs Tabariškių dvaro svirnas.

 Etimologija 
Tabariškės – asmenvardinis vietovardis, kilęs nuo totorių Taborų giminės. Čia gimė Vilniaus vyskupas Albertas I Taboras (1453–1507).

 Istorija 
Istoriniuose šaltiniuose kaimas minimas 1507 m. Nuo XVII a. pabaigos Tabariškių dvaras priklausė Važinskiams, kurie čia įkurdino vienuolius karmelitus, pastatydino bažnyčią.

Sovietmečiu buvo tarybinio ūkio centrinė gyvenvietė.

|}

 Gyventojai 

 Žymūs žmonės 
 Albertas I Taboras (1453–1507), Vilniaus vyskupas
 Ana Krepštul (1932–2007), dailininkė

 Galerija 

 Šaltiniai 

 Nuorodos 


 Buvęs karmelitų vienuolynas 
 Tabariškių žemėlapiai 

Kategorija:Tabariškės